
DISPUTATIO  INAUGURALIS 


QU2EDAM 

DE  PODAGRA 
COMPLECTENS. 


AUCTORE  RICARDO  BENT. 


Morbus,  de  quo  agendum  est,  ex  confesso, 
minime  intelligitur :  At  si  indagamus,  unde 
tantae  tamque  diversae  opiniones,  de  natura  et 
causa  ejus,  tam  variae  ineptaeque  rationes  me¬ 
dendi,  ortae  sint  \  defectum,  ad  sententias  con- 
templativas  et  precarias  nimium  aestimatas  ; 
posthabitis  experientia,  observatione,  et  va¬ 
lida  ratiocinatione,  facile  referamus.  Hinc 
artis  medicae  impotentia,  in  hoc,  aliisque  mor¬ 
bis,  sanandis :  Hinc  absurda,  contrariaque, 

inter  se,  medicinae  genera,  et  stultissimus  spe - 
ciftcorum  catalogus. 

Si  Medici,  hunc  Morbum,  tractantes,  mi¬ 
nus  sese  vanis  rationibus  dedissent,  magis  na¬ 
turae  ;  si  veram  ratiocinationem,  a  falsa  ejus 
applicatione,  sive  abusu,  satis  discrevissent, 
huic  morbo,  evitare  locum,  quem  inter  op¬ 
probria  Medicinae  tenet,  fortasse  contigisset* 
In  nullo  enim  morbo  tractando,  praejudicium 
unquam  tam  veram,  a  ratione,  victoriam  re» 

i 

portavit :  etiamsi  malum  est  summae  antiqui¬ 
tatis,  et  attentionem  peritissimorum  Medico¬ 
rum,  per  omnia  secula,  sibi  vindicavit* 
Medicum  maxime  oportet,  hunc  morbum 
probe  cognoscere,  adeo  ut  principia,  quibus 
nititur  ejus  curatio,  clare  aegrotantibus  expli¬ 
care  possit :  soliditas  enim  argumenti,  et  ac¬ 
curata  ratiocinatio,  nunquam  magis  necessa¬ 
ria  sunt,  quam  cum  inter  divitiores  ordines 
contigit  nobis,  aut  praestigiis  indomitis,  atque 
effraenatis  animi  cupiditatibus  vindicatas  fu- 

gare,  aut  vim  immanem  consuetudinis  divel¬ 
lere,  quam  usus  quasi  in  alteram  naturam  con¬ 
vertit. 

Hippocrates,  Aretaeus,  Celsus,  et  plerique, 
apud  Veteres,  de  Medicina,  Scriptores,  hunc 
morbum  plane  cognovisse  videntur.  A  Cul- 
leno,  concinne  definitur,  hisce  verbis. 

“  Morbus  haereditarius,  oriens  sine  causa 
externa  evidente,  sed  praeeunte,  plerumque, 
ventriculi  affectione  insolita :  pyre^ia,  dolor 
ad  articulum,  et  plerumque  pedis  pollici, 
certe  pedum  et  manuum  juncturis,  potissimum 
infestus ;  per  intervalla,  revertens,  et  saepe 
cum  ventriculi,  vel  aliarum  internarum  par¬ 
tium  affectionibus  alternans/5 

Auctores  nonnulli,  in  quasdam  hujus  defi¬ 
nitionis  partes,  animadverterunt ;  et  praecipue 
negant  Podagram  haereditariam  esse. 

Auctoritate  Doctoris  Cadogan,  qui  negat* 


*  Cadogan  on  the  Gout,  p.  19. 

morbos  a  parentibus,  ad  nepotes,  transferri, 
nisi  malo  habitu,  indoleve  corporis  oriundos. 
Podagra,  nihilominus,  ut  mihi  videtur,  haere- 
ditaria,  jure  habetur,  et  consensus  omnium 
seculorum  hanc  opinionem  confirmavit.  Haud 
dubie,  non  omnes,  ex  eadem  stirpe,  invadit, 
sed  serius,  ocyus,  demum  erumpit. 

Doctor  Falconer,  de  hac  re,  disserens,  recte 
animadvertit,  *  alia  morborum  genera,  aliis 
aetatis  partibus  contingere ;  nec  magis  ad¬ 
mirandum  esse,  quod  infantes  non  Podagra 
aegrotant,  quam  quod  adulti  non  dentiunt. 

Definitio  igitur  Culleni,  me  saltem  judice, 
perspicua  est,  et  apte  morbum  dividit,  in  spe¬ 
cies  quatuor,  nempe,  regularem,  atonicam, 
retrogradam,  et  aberrantem. 


/ 

FalconeUs  Obser.  on  Gout,  p.  17. 

HISTORIA  MORBI. 

Paroxysmus  arthriticus  plerumque  denum 
tiatur  signis  dyspepsiae,  nempe,  flatu,  alvo 
tardiore,  et  ventriculi  acore,  etiam  torpore 
musculorum  femorum,  et  spasmis,  cum  venis 
varicosis  crurum.  Haec  ultima,  et  sensus 
urticationis,  vicissim,  urgent.  Denique  indi¬ 
cia  omnia  perspirationis  repressae  superveni¬ 
unt.  Fere  inusitata  cibi  appetentia  pridie  diei 
accessionis,  observatur.1  Haec  omnia  paroxys¬ 
mum  praeeunt.  Ipse  plerumque  indicatur  do¬ 
lore  acuto  pollicis  pedis,  qui,  brevi,  postea 

v 

tumet,  rubet,  et  quasi  splendet.  Nonnun- 
quam,  tamen,  dolores  e  malleolis  suris  ve  inci¬ 
piunt,  quibus  accedit  sensus  quasi  aquae  fri- 


*  Wilson  on  Febrile  Diseases,  p.  308. 

gidae,  cruri  affecto  aflusae,  vel  etiam  ossium 
luxatorum.  Aliquando,  validam  partis  com¬ 
pressionem  referunt,  adeo  ut  pondus,  vel  lae¬ 
vissimi  toralis,  imo  tremores  areae,  vix  tolerari 
possint:  porro  scipionem  ad  flocculum,  seu 
frustulum  lanuginis  volitantem  arcendum  haud 
raro  sublatum  videmus. 

Pyrexia  nunc  cum  rigoribus  alternans  su¬ 
pervenit,  et  dolor  acutissimus  fit.  Haec,  ta¬ 
men,  non  in  omnibus  exemplis  adest.* 

Paroxysmus  primus,  hora  matutina  secun¬ 
da,  vel  tertia,  pleraque  ex  parte  adoritur,  et 
horas  circiter  viginti  quatuor  perstat;  quo 
tempore,  accedit  sudor  lenis,  quae  dolores  mi¬ 
tigat,  et  sic  laborantem  consopit.  Recedente 
accessione,  pruritus  partis  affectae  urget,  et 
cuticula  in  squamas  furfuri  similis,  abit. 
Plures  hujusmodi  impetus  integram  Podagrae 
accessionem  constituunt,  quae  longiore  aut 


1  Prselect.  Gregorii. 

breviore  tempore  intermittuntur,  prout  vires 
corporis  magis  minus  ve  frangantur. 

Ubi  corporis  constitutio  dura  est,  et  mor¬ 
bus  recens,  tantum,  redit  tertio  vel  quarto 
quoque  anno. 

Intervalla,  tamen,  paulatim,  contrahuntur, 
donec  aeger,  demum,  vix  unquam  morbo,  om¬ 
nino,  caret. 

Accessionibus  crebro  redeuntibus,  dolores 
minus  vehementer  urgent ;  sed  ventriculus 
magis  laborat,  donec,  tandem,  accedit  species 
morbi  atonica .  Exacerbationes  dolorum  primae 
accessioni  supervenientes,  in  plurimis  exem¬ 
plis,  per  noctem,  maxime  torquent.  Tunc, 
quoque,  pleraeque  generis  nervosi  affectiones 
ingravescunt;  Unde, Heberden  inductus  acute 
suggerere  fuit ;  Podagram  Morbum,  fortasse, 

i 

nervosum  esse.1  “  Verum  hoc  non  est  perpe¬ 
tuum,  (recte  annotat)  nam  in  aliquibus,  dolor 


1  Heberden,  Comment.  de  Arthritide,  p.  30. 

(nempe  dolor  arthriticus)  interdiu,  quam  noc¬ 
tu,  major  est/9 

Exemplum  Podagrae,  spectata  auctoritate 
nixum,  raro  ante  aetatem  triginta  quinque 
annorum, observatur;  plerumque,  multo  serius 
occurrit.  Heberdenus  fatetur,  se  nunquam 
eandem,  ante  pubertatem,  vidisse  :  At  Mor- 
gagnius,  contra,  exempla  duarum  memorat 
filiarum,  paene  infantium,  quae,  doloribus  saevis 
cruciarentur,  quos  ipse  judicabat  arthriticos 
esse,  quoniam  parentes  hoc  morbo  laborabant. 

Viros,  frequentius,  quam  foeminas.  Podagra 
adoritur.  Seneca,  contra,  affirmat,  se  faemi- 
nas  complures  cognovisse  arthritide  affectas  : 
C£  Nam  cum  virorum  licentiam  aequaverint, 
corporum  quoque  virilium  vitia  aequaverunt/9 
At  nequaquam,  numerum,  viris,  similiter  af¬ 
fectis,  vult  comparare. 

In  exemplo,  quod  Heberdeno  Cl.  con- 
tigit  familia  universa,  unica  filia,  solum,  ex¬ 
cepta,  morbum  evitavit.  Faeminae  illae,  quibus 

mores  masculini  maxime  proclives  videntur 
esse ;  sed  raro  antequam  evanuerint  men¬ 
strua. 

Primo,  vere,  aut  autumno,  morbus  apparet, 
sed  postquam  inveteraverit,  legibus  minus  cer¬ 
tis,  quod  ad  tempus  accedendi  obtemperat. 

Temperamentum  cholerico  sanguineum  max¬ 
ime,  melancholicum  et  sanguineum  mera  mi¬ 
nime,  Podagras  obnoxia  Culleno  videbantur, 
sed  modeste,  ut  ei  mos,  hanc  opinionem  pro¬ 
fert. 

< 

Initio  accessionis,  urina  phosphatis  calcis 
fere  prorsus  egena  est ;  sed  postea  haec  magna 
copia  dejicitur  acido  urico  et  exigua  quanti¬ 
tate  materiae  animalis  (colorem  subrubrum 
praebente)  commistus.  Morbo  progrediente, 
artus,  primum,  rigidi,  sed  demum,  fere  im¬ 
mobiles,  fiunt ;  sub  cute  eos  tegente,  materia 
primum  albumen  ovi  referens,  sed  postea  sicca 
et  indurata  evadens  effunditur,  sic  formantur 

calculi  arthritici,1  qui,  a  Uoctore  Wollaston, 
inveniuntur  ex  acido  urico  et  soda  inter  se 
sociatis  constitere :  Vel  ut  Dominis  Tennant,* * 
Fourcroy,  et  Vauquelin  placet,  ex  acido 
urico,  soda  et  multo  materiae  animalis. 

Affectiones  renum,  et  accessiones  arthriti¬ 
ca e,  saepe,  alternis  vicibus,  hominem  affligant, 
et  experientia  satis  docuit,  alterutrum  harum 
a  parentibus,  ad  prolem,  haud  raro  transmitti ; 
et  hac  saepissime  lege,  scilicet  Podagram  ad 
pueros,  ad  puellas  vero,  indolem  calculosam. 
Dicitur,  cum  urina  nihil  sua  sponte  depo¬ 
nit,  sed  aliquid  muriate  hydrargyro  adjecto 
dejicitur,  alteram  accessionem  esse  expectan- 

V 

dam,  sed  recte,  an  secus,  nihil  experientia  de¬ 
ductum,  quod  dicam,  habeo. 

Forbes  affirmat  liquorem  per  cutem  arthri¬ 
ticorum  perspiratam,  succos  plantarum  caeru- 

1  Phil.  Trans,  p.  386,  par.  11.— 1797. 

*  Annales  de  Chiraie,  No.  95,  p.  213. 

leos  rubefacere,  quod,  eodem  judice,  ob  aci- 
dum  uricum,  in  eo  contentum,  accidit. 

Omnia  jam  annotata,  ad  artuum  quandam 
inflammationem,  et  functiones  ventriculi  tur¬ 
batas,  et  imbecillas,  praecipue  spectant,  quae, 
jure.  Podagram  regularem  constituunt.  Sed, 
antequam  hanc,  omnino,  relinquamus,  memo¬ 
rare  liceat,,  aegrum,  accessione  adhuc  per¬ 
stante,  quamvis  antea  hilarem  et  urbanum, 
nunc  morosum  et  protervum  fieri,  et  vel  studia 
amicorum  vix  tolerare,  et  ad  iram  pronissi¬ 
mum  esse,1  unde  paroxysmus  Podagrae,  pa¬ 
roxysmus  irae,  a  Sydenhamo,  haud  perperam, 
vocatur. 

PODAGRA  ATONICA. 

Signis  Podagrae  regularis  propriis  caret, 


'  Sydenham,  de  Podagra,  p.  442. 

sed  quoniam  aliqua  ex  signis  atonicis,  haud 
raro,  accessionem  regularem  antecedunt ;  ex 
hoc,  fortasse,  non  immerito,  statuamus,  par¬ 
tem,  solummodo,  esse  ejusdem  morbi.  Pro¬ 
clivitatem,  tantum,  ad  inflammationem,  inve¬ 
nimus,  seu  lenes  articulorum  dolores.  His 
accedunt  spasmi  diversarum  corporis  partium, 
alvus  tarda,  aliquando  fusa,  cum  doloribus  co¬ 
lica  exortos  referentibus. 

Languor  animorum  perinsignis  quoque  co¬ 
mitatur,  ex  causis  vel  levissimis,  motus  animi 
incitatissimi,  et  metus  malorum,  et  periculi 
inanis  :  Aliquando  mania,  aliquando1  melan¬ 
cholia  lethalis,  vexant. 

'  t 

Porro  torquent  nausea,  vomitus,  cibi  fasti¬ 
dium,  acor  ventriculi,  signaque  dyspepsiae 
omnia.  Caput,  denique,  multum  laborat,  et 
huic,  nonnunquam,  vertigo,  apoplexia,  et  pa¬ 
ralysis. 


1  Wilson  on  Febrile  Disorders,  p.  322. 

PODAGRA  RETROGRADA 

Dignoscitur  inflammatione  artus  cujusvis 
brevi  et  subito  recedente,  et  sese  alicui  parti 
interiori,  plerumque  ventriculo,  infigente,  (si 
cordi,  syncope  inducitur.)  Hic  innotescunt 
pleraque  ex  signis  speciei  atonicae,  quod  ean¬ 
dem  utrique  originem  plane  demonstrat. 


PODAGRA  ABERRANS 

Existere  dicitur,  quum  inflammatio  aliquod 
viscus  invadens,  eosdem,  quos  ex  aliis  causis, 
effectus  inducit ;  malis  fere  innumeris  origi¬ 
nem  praebet,  scilicet,  pneumoniae,  ischuriae, 
haemorrhoidi.- — Cullenus  animadvertit,1  cc  I 


*  First  Lines,  vol.  ii.  p.  74. 

have  never  met  with  any  cases  of  misplaced 
gout,  in  my  practice,  and  I  find  no  cases  of 
it  distinctly  marked  by  practical  writers,  ex- 
cept  that  of  a  pneumonic  inflammation.” 

Sydenhamus  aliique  boni  multi  scriptores, 
de  hoc  morbo,  penitus,  silent. 


-  CAUS.E  REMOTAE. 

t 

Praecipua  praedisponens  (nostro  saltem  ju¬ 
dicio)  est  labes  haereditaria ;  inter  eas,  ta¬ 
men,  quae  huic  favent,  aut  inflammationem 
arthriticam  augent  recensere  liceat,  igna¬ 
viam,  cum  victu,  ex  materia  animali  lautiore, 
nimiam  libidinem,  usum  alcoholis,  sub  variis 
formis  intempestivum :  Studium  literarum 
intensum,  coeli  vicissitudines,  frigus,  partibus 
externis  admotum :  Exinanitiones  immodi¬ 
cas;  acidorum  et  acescentium  ;  etiam  nar¬ 
coticorum,  amarorum,  et  aromaticorum,  usum 

liberiorem  aut  diuturnum  ;  et  denique,  vic¬ 
tum  ex  parco  subito  lautum,  ex  lautove  par¬ 
cum.  Haec  omnia  implendo,  aut  infirmando, 
nocent,  nexumque  inter  artus  et  ventriculum 
bene  ostendunt,  qui  adeo  arctus  existit,  ut 
functiones  illorum  rarissime  in  corpore,  ad 
hunc  morbum  proclivi,  turbentur,  quin  hic 
laboraret.  Hinc,  omnia,  quae  ventriculum 
debilitant,  hoc  malum  excitare  conjicio. 

Pleni  et  robusti  proclivitatem  majorem, 
quam  graciles  et  macri  habent.  Perraro  eos 
invadit,  qui  corpora,  laboribus,  durare  solita 
sunt. 


DE  MORBI  NATURA. 

Satis  constat,  Podagram  inflammationem 
propriam  esse,  atque  plet  horam  corpus  inflam¬ 
mationi  magis  habile  reddere,  nemo  sanus  de¬ 
negabit.  Plethora  definiri  potest,  quantitas 

sanguinis  in  venis  et  arteriis  aucta,  laxa .  cor¬ 
poris  compagine,  obesitate,  et  pulsu  pleno 
fere  stipantibus.  Diathesis  phlogistica  in 
motu  arteriarum  validiore  et  citiore  consistit, 
et  plerumque  sese  in  hominibus  compagis  ri¬ 
gidae,  cum  pulsu  duro  ostendit.  Hanc,  labor, 
illam,  ignavia  et  luxus  inducunt,  et  hinc  cum 
podagra  intime  nectitur,  quae  praecipue  inter 
luxurios  et  inertes  grassatur.  Cur  causae  hu¬ 
jusmodi  extremitates  afficiant,  plurimas  ra¬ 
tiones  reddere  possumus.  Plet  hora,  corpore 
erecto,  hucce  conferet,  quoniam  sanguis  ex 
pondere  partes  versus  extremas  tendit.  Hae 
porro  longius  a  fontibus  vitae  distant,  atque 
ex  propria  fabrica,  et  usu,  magis  actioni  fri¬ 
goris,  et  humiditatis  patent.  Dum  artus,  tegu¬ 
mentis  muscularibus  paene  destituti,  majori 
pressurae,  ita  ac  motui,  objiciuntur  : — 

Formatio  acidi  peculiaris,  morbo  provec¬ 
tiore,  potius  sequela,  quam  causa,  videtur,  et 

nexui  inter  Podagram  et  indolem  calculosam, 
fortasse  tribuenda, 

Gregorius,  in  praelectionibus  academicis, 
recte  annotat  affinitate  intima,  signa,  et  cau¬ 
sas  generum  pyrexice  et  neuroseon  inter  se 
connecti :  Adeo  ut  invicem,  gradibus,  vix 
percipiendis,  complicentur  ;  et  hinc,  diagno¬ 
sis  difficillima  reddatur.  Quod  ad  nostrum 
inceptum  attinet,  sat  erit  animadvertere  no¬ 
bis  saltem,  theoriam,  quae  pathologias  nervo¬ 
sam  et  humoralem  conjunctas  complectitur, 
optimam  videre  :  Cum  cultoribus  pathologiae 
humoralis  concidit ;  “  That  a  peculiar  saline 
acrimony  exists  in  the  blood,  in  such  a  pro- 
portion,  as  to  irritate  and  excite  to  morbid 
action,  the  minute  termination  of  arteries  in 
certain  parts  of  the  body.,n  Et  contra,  cum 
iis  nermsa  moventia  primaria  solida  hebetia, 
aut,  aliis  verbis,  ventriculum  laborantem  ali- 


*  Parkinson  on  the  Nature  and  Cure  of  Gout,  p.  3. 

quid  conferre,  nequaquam  negat.  Ventricu¬ 
lum  laborare,  signa  dyspepsias  indicant,  quas, 
a  Culleno  Cl.  nervis  tribuuntur.  Porro  ad¬ 
jicere,  haud  alienum  erit,  potestatem  quem 
varii  animi  motus  habent  morbum  sublevandi, 
et  inducendi  haud  parum  conferre,  ad  hunc 
nexum  cum  genere  nervosae  confirmandum. 

v  / 

DIAGNOSIS. 

Unicus  solum  existit  morbus,  rheumatis¬ 
mus,  scilicet,  quocum  Podagra  facile  con¬ 
fundi  possit.  Sed  vel  ad  hoc,  plerumque, 
haud  obscuris  notis  dignoscitur.  Labe  has- 
reditaria,  homines,  vitae  sedentariae,  adorien¬ 
do,  et  raro,  ante  pubertatem. 

Articulos  minores  occupando,  signis  dys¬ 
pepsiae,  et  praeeuntibus,  et  comitantibus  \  et 
denique  dolore,  primo  paroxysmo,  sedem  ha- 

bente  in  unica  sola  parte,  et  ingravescente, 
potius  quam  mitiscente,  usque  ad  finem  ejus. 

Dolores  rheumatici,  actione  musculorum 
augentur,  eorumque  cursum  sequuntur :  Et 
porro  si  perpendimus  his  praecipue  vexari  la¬ 
borantes  et  pauperes,  sed  nulli  astati,  sexui, 
aut  temperamento,  immunitatem  concedi, 
diagnosis,  ut  nobis  videtur,  in  aprico  erit. 


PROGNOSIS» 

Dum  artus  soli  afficiuntur,  et  accessiones 
sunt  regulares,  dum  vires  minus,  aut  aetate, 
aut  morbo,  franguntur,  exitum  licet  sperare 
felicem.  Sed  si  accessiones  abnormes,  et 
crebrae  evadunt,  si  torquentur  saepe,  et  subito, 
partes  interiores,  aeger  magnopere  periclita¬ 
tur. 

RATIO  MEDENDI. 

Culleno  illustri,  lubentissime  annuo,  qui 
dixit,  hominem,  ab  astate  puerili,  vitam  labo¬ 
riosam,  et  temperatam,  agere  solitum,  hoc 
morbo  immunem  certe  futurum ;  emnque, 
solum,  arceri  posse,  victu  tenui,  exercitatione 
corporis,  et  animi,  crebra  conjuncta :  Vel  ut 
res  aliis  exprimatur  verbis,  curam  maximam 
adhibendam  esse,  ne  aut  plethora,  aut  debi¬ 
litas  corpus  opprimat. 

Ad  hoc  consilium  consequendum,  constat, 
a  medicina  opem  petendam  :  Quamvis  haud 
ignoro,  nonnullos  medicos  aliter  sensisse,  at¬ 
que  putasse,  artem  nostram  nihil,  ad  Poda¬ 
gram  levandam,  valere : 

Opinio  hujusmodi,  nihil  dubito,  primum 
eos  induxit,  ut  Podagram  nisum  naturas  ad 
humorem  morbi  genitorem  expellandum  exis- 

timarent ;  hocce  praejudicium  infelix  neces¬ 
sario  admonuit  arthriticos,  diaeta  plena  et  nu¬ 
trienti  sustineri,  adeo  ut  perfectior  accessio 
fieret,  quod  salutare  putaretur» 

Huic  opinioni,  magna  ex  parte,  frequen- 

/ 

tiam  mali,  hodiernis  temporibus,  tribuo.  Pro¬ 
prietates  corporum,  inflammationi  arthriticae 
habiles,  shxa  majoribus  nostris,  nobis  trans¬ 
missae  :  Atque  has  multum  inducor,  ut  cre¬ 
dam,  ex  conformatione  haereditaria,  pendere : 

Heberdenus  Cl.  recte  dicit,  <c  *Hic  enim 
est  ille  morbus,  qui  nunc  apud  Britannos  in 
honore  est :  Quem  exoptant  ii,  quibus  est  in¬ 
cognitus,  de  quo,  etiam,  gloriantur, qui  se  jam- 
jam  ab  eo  occupatum  iri  autumant,  quem,  au¬ 
tem  serio  deplorant  quotquot  cum  hoc  acerbo 
malo  revera  conflictantur.5’ 

Remedia,  plethoras  arcendas,  accommodata, 
si  intempestive  adhibeantur,  debilitatem  in- 


Heberden  Comment.  de  Arthritide,  p.  35. 

ducant ;  ideoque  non  sunt  utenda.  Ut  func¬ 
tiones  corporis  rite  procedant,  multum  ex 
ventriculi  statu  pendet ;  sed  ad  hunc  robo¬ 
randum,  remedia  vel  maxime  inter  se  contra¬ 
ria,  saepe  exiguntur.  Medicamenta  quae  al¬ 
vum  solvunt,  et  simul  leniter  stimulant,  op¬ 
time  huic  consilio  exequendo  (nempe  ventri¬ 
culo  roborando)  conveniunt,  et  assidue  adhi¬ 
benda. 

Podagrae,  haud  secus  ac  aliis  morbis,  qui, 
felicissime,  ope  victus  idonei,  curantur,  reme¬ 
diis  specificis  cumulari  contigit.  Pulvis  port- 
landicus,  imprimis,  multum  laudatus  fuit,  cui, 
praeparationem  simillimam  ;  Galenus,  et  Coe¬ 
li  us  Aurelianus,  cognovisse  videntur.  1  Cul- 
lenus,  tamen,  et  aCadogan,  plane  ostenderunt, 
quantulum  hae  laudes  isti  medicamento  de¬ 
beantur.  Quod  nihilo  secius  Heberdenus, 


1  First  Lines,  p.  101<. 
a  Cadogan,  passim. 

usque  ad  mortem,  quamvis  ab  aliis  sepositum 
et  nihili  habitum,  eum  commendavit.  At 
Gregorius,  in  praelectionibus,  exempla  narrat, 
ubi  mors  (“  ‘fulminis  adustior”)  ejus  usui  su¬ 
pervenit. 

Hic  pulvis,  ex  herbis  amaris  et  aromaticis, 
compositus,  crebro,  et  large,  dari  consuevit. 

a  Multa  amara,  forsitan  omnia,  large  assump¬ 
ta,  corpori  nocent ;  neque  suspicione  vis  ali- 
cujus  venenatae,  omnino,  carent;  nonnullis, 
saltem,  animalibus,  plane  veneno  sunt ;”  actio 
c<  eorum,  in  corpore  vivo,  et  modus,  quo  fibras 
musculosas,  praeterquam  vi  sua  astringente 
roborant,  parum  intellecta  sunt.” 

Medicamentum  aliud,  quoque,  vulgo  “L’eau 
Medicinale  D^usson,”  nominatum,  diu  flo¬ 
ruit,  et  vel  hodie,  laudatoribus  suis  non  careat, 
quamvis  aliquantum,  nec  immerito,  in  desue¬ 
tudinem  ceciderit.  A  Domino  Moore,  dici- 


1  Wallis  on  Gout,  p.  74. 

Conspect.  Med.  Theoret.  p.  373. 

tur  ex  veratro  albo  in  Tinctura  Vinosa  Syden* 
hami  esse  praeparatum  :  Sed  recte,  an  secus, 
non  satis  apparet.  Gregorius,  quidem,  dicit, 
se  in  pluribus  exemplis,  vidisse  malos,  imo 
lethales,  ex  ejus  usu,  effectus  oriri.  Non¬ 
nulli  Zingiberi,  quoque,  usi  sunt,  ex  lacte 
accepto,  aut  aquam,  ex  qua  haec  radix  decoc¬ 
ta  fuerat  \  quae,  tamen,  effectus  haud  priori¬ 
bus  jam  dictis  dissimiles  edit,  igiturque  abji¬ 
cienda. 

Si  Amara,  et  Aromatica  omnino  adhiben¬ 
tur,  non  diutius,  tribus  hebdomedis,  aut  sal- 

£ 

tem  mense,  iis  aeger  uti  debebit ;  sed  tunc 
intermittantur,  iterum  si  necesse,  postea  repe¬ 
tenda. 

Remedia  utenda,  naturaliter,  in  binas  clas¬ 
ses  dividuntur  ;  nempe,  quae  sub  accessione, 
et  quae  per  integritates  exigantur :  Et  primum, 
de  accessione. 

$ 

Plurima  exempla,  praesertim,  in  scriptis  He- 
berdeni,  et  Culleni,  nobis,  traduntur,  ubi  do- 

lores  arthritici,  inter  nisus  violentos,  metu, 

i 

aut  gaudio  exortos,  evanuerunt. 

Quod  ad  remedia  extrinseca,  et  praecipue 
refriger entia,  a  Doctore  Kinglake  tam  lau¬ 
data,  spectat,  me  saltem  judice,  non  periculo 

gravi  carent ;  et  maxime,  si  signa  debilitatis, 

\ 

caput,  aut  ventriculum,  afficientia,  antecesse¬ 
rint.  Fortasse,  prodesse  possunt,  ubi  nulla 
signa  speciem  atonicam  indicant,  at  contra, 
omnia  lenia  existant :  Sed  potestas  morbum 
tute  tollendi,  earum  usui  indiscreto,  a  Doctore 
Kinglake,  tam  strenue  attributa,  mihi  videtur, 
ut  validas  ratiocinationi,  et  experientias  medi- 

*L 

eorum  maximi  nominis,  adversari. !  Hoffinan, 
et*  Van  Swieten,  aliquid  extrinsecus  admo¬ 
veri  nolunt,  dum  Podagra  extremitates  occu¬ 
pat. 

\ 

Usum  immodicum,  vestitus  lanei,  nequa- 


1  Sect.  a  Cap.  1.  vol.  4. 
3  P.  357,  vol.  4. 

quam  monerem ;  id  quod  sufficiat  vicissitu- 
dines  tempestatis  arcere,  solum  postulatur : 
lamina  una,  cum  tibiale,  satis  videtur ;  plures 
debilitatem  inducerent :  et  omnia,  quas  debi¬ 
litant,  ad  crebras  accessiones  inferendas,  ope¬ 
ram  conferunt. 

In  intervallo,  omnes  causas  remotae,  praeci¬ 
pue,  evitandae,  et  inflammatio,  post  accessio¬ 
nem,  ope  fricationis  sedanda.  Hanc,  Cadogan 
multum  commendat,  et  Eques  GulielmusTem- 
ple  dicere  solebat,  “  No  man,  who  has  a  slave, 
need  have  the  Gout.” 

Regimen,  antea  praeceptum,  stricte  adhi¬ 
bendum  est,  cum  exercitatione  frequenti,  ci¬ 
tra  fatigationem,  et  sudorem,  quae  novas  vires 
animo  consiliat,  sanguinis  motum  incitat,  et 
secernenda  et  excernenda,  rite  evocat.  Hoc, 
demum,  totum  corpus  reficiet,  vim  ventriculo 
praebebit,  ideoque  plethoram,  et  debilitatem 
arcebit. 

Sanguinis  detractio,  quippfe  quae  corpus  im- 


/ 

pleat,  quodammodo,  aliena  est ;  sed  quamvis 
Sydenhamus  ejus  usum  prohibet,  attamen, 
necessaria,  nonnunquam,  evadere  potest,  si 
plethora,  cum  febre  vehementi,  morbo  adhuc 
recente,  et  regulari,  et  viribus  ventriculi  mi¬ 
nus  fractis  urgeat. 

Purgatio  alvi  intempestiva,  accessiones  Po¬ 
dagrae  saepe  reduxit :  Quod  testimonium  haud 
leve  affert  contra  materiam  morbi  genetricem : 
Sed  quoniam  alvus,  plerumque,  pigrior  est,  me¬ 
dicamenta,  quae  ventrem  leniter  solicitant,  et 
ventriculum  stimulant,  subinde  administranda. 

Post  haec,  Sydenhamus  monet  opium  ad¬ 
hibere  ;  cui,  tamen,  multi  id  objiciunt,  quod 
ventriculum  infirmat,  et  ita,  corpus  Podagrae 
atonicae  aptat ;  sed  cum  dolor,  sine  febre, 

i 

magnopere  torquet,  cum  fructu,  hoc  reme¬ 
dium,  administrare  possumus. 

In  eis  casibus,  ubi,  ob  accessiones  crebras, 
vires  aegri  multum  labuntur,  et  Podagra  ato¬ 
nica,  et  retrocedens,  supervenerint,  ad  stimu- 

lantia,  generaliter,  confugiendum  est ;  vino, 
aut  ejus  spiritui,  opium  anteponerem ;  et,  si 
priora  administrantur,  forma  tincturae,  alvum 
solventis  debent  esse ;  nempe,  tincturae  sen- 
nae,  aut  aloeticae. 

Ad  malos  effectus  in  ventriculum  praeveni¬ 
endos,  pediluvia,  et  sinapismi,  cum  scopulis, 
admovenda  sunt. 

In  Podagra  aberrante,  regimen  antiphlogis- 
ticum,  prout  laborantes  vires  sustineant,  usur¬ 
pandum.  Multi,  exulcerantia,  et  rubefacien¬ 
tia,  imponi  hortantur,  ut  inflammatio,  iterum, 
ad  partes  extremas,  eliciatur. 

Aquis  Bathoniensibus,  Heberdenus  adver¬ 
satur,  quas  dicit,  potius  malum  inducere,  quam 
arcere,  signa  tamen  dyspepsim,  fortasse,  vi 
tonica,  sublevare  possunt. 

A  Culleno,  et  Parkinsono,  virtus  insignis, 

tribuitur  liquori  potassae,  Pharmacopoeiae 

Londinensis,  ad  guttas  triginta,  ampliusve, 

usque  ad  sexaginta,  bis  in  die,  ex  cyatho  de- 

10 


DE  PODAGRA. 


29 


cocti  hordei.  Ab  ultimo,  acida,  et  acescen¬ 
tia  reprobantur. 

Hanc  dissertationem,  tandem,  ad  finem 
perducam,  iterum  monendo,  regimine  rite 
ordinato,  solum  nitendum  esse,  in  hoc  perti¬ 
naci  morbo  tractando.  Si  medicinae  auxi¬ 
lium  postulatur,  optime  petendum  est,  pri¬ 
mis  stadiis,  usu  magnesiae,  rheo  palmato  ad¬ 
junctae. 

Verba  Sydenhami,  de  diaeta,  animis  om¬ 
nium  arthriticorum  infigi  debent,  “  Medio¬ 
critas  ea,  in  cibis,  observanda  est,  ut  neque 
plus  alimenti  ingeratur,  quam  ventriculus  con¬ 
coquere  valeat,  neque,  e  contra,  nimia  absti¬ 
nentia,  partes  ea  alimenti  defraudentur,  quae 
earundem  robur,  et  vigorem  potis  est.  Quoad 
quantitatem,  autem,  ciborum,  aeger  palato 
consulendum  est,  et  unica  ciborum  specie, 
singulis  pastibus,  vescatur  :  De  caeteris, 
dempta  carne,  pro  libitu  comedat,  modo  nec 
acria,  nec  sale  condita,  sint,  nec  aromatis/’ 


FINIS. 


